Марко Ганчев
Първи се предадоха

chitanka.info

Първи

се предадоха животните.

За подслон ли,

за ласка ли,

никой не знае,

но покорно започнаха да орат.

Човекът престана

да ги нарича диви

и започна да ги нарича

още по-обидно: питомни.

Втора

се предаде рудата.

Тя имаше твърдостта на кремък

и точно това упорство

роди огъня, който я разтопи.

Трето

се предаде растението.

То знаеше, че природата е всесилна,

но не знаеше,

че може да се създаде лъже-природа.

И сега под стъклени покриви

зрее покорно през януари

или поне имитира узряване.

Аз съм човекът,

който още не се предава.

1966

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.